Alfa Romeo P2

Alfa Romeo P2 er en løpsbil fra den italienske bilprodusenten Alfa Romeo, som vant verdensmesterskapet i 1925, tok seieren i to av fire mesterskapsrunder i Europeiske Grand Prix med Antonio Ascari bak rattet samme år, og tok førsteplass i Italienske Grand Prix på Monza-banen, med Gastone Brilli-Peri bak rattet.

P2 ble introdusert av Alfa Romeo i 1924, og var den første modellen fra Alfas nye designer, Vittorio Jano, som nettopp hadde blitt hentet fra Fiat av Alfa-ansatte Enzo Ferrari etter at Nicola Romeo droppet P1 etter dens dårlige resultat på Monza Grand Prix i 1923. P2 var drevet av Alfas første rekkemotor med åtte sylindre og kompressor.

Kun to av de opprinnelige seks bilene eksisterer fortsatt. Den ene kan sees i Alfa Romeos museum i Arese, Italia, mens den andre står i Torinos bilmuseum. 

 

Alfa Romeo P2
Alfa Romeo-modeller
Bilmodeller introdusert i 1924
Produktavviklinger i 1930
1924 i Italia
1930 i Italia